کرن بلوچ

کرن مقصود بلوچ (پیدائش: 23 فروری 1978ء) پاکستانی خاتون کرکٹ کھلاڑی ہیں۔۔ 1997ء میں انہوں نے کرکٹ کیریئر کا آغاز کیا، ون ڈے کرکٹ میں 40 میچ کھیلے اور ٹیسٹ کرکٹ میں تین میچ کھیلے۔ ویسٹ انڈیز کے خلاف 242 خواتین ٹیسٹ کرکٹ میں کسی خاتون کا سب سے بڑا اسکور ہے ۔وہ کراچی کے لیے ڈومیسٹک کرکٹ کھیلتی تھیں۔

ابتدائی زندگی 
کرن مقصود بلوچ اپنے گھر میں پہلی اولاد تھیں اور بچپن سے ہی کرکٹ کی شوقین تھیں۔ بچپن میں کرکٹ کے ساتھ ساتھ باسکٹ بال، بیڈمنٹن  بھی کھیلتی رہیں کیونکہ اسکون میں کرکٹ کی سہولیات نہیں تھیں۔  کرن کے والد ایک پروفیشنل کرکٹر تھے اور وہ پاکستان ٹی وی اور پاکستان انٹرنیشنل ایئر لائن جیسی ٹیموں کی نمائندگی قائداعظم ٹرافی میں کر چکے تھے۔ کرن کے والد اسے گیندبازی سیکھایا کرتے تھے اور  وہ اپنے والد اور بھائی کے ساتھ کرکٹ کی مشق کیا کرتی تھی ۔

نیشنل ٹیم میں شمولیت 
1996 میں پاکستان ویمن کرکٹ کنٹرول ایسوسی ایشن کی شازیہ خان نے انہیں ٹیم کے لیے منتخب کیا۔ 1997 میں فاطمہ جناح ٹرافی میں کھیلیں اور اس کے بعد 1997 میں 3 ون ڈے اور چند مقامی میچوں کے لیے منتخب ہوئیں۔ اپنے پہلے میچ میں 19 اسکور کیے جبکہ پاکستان ٹیم صرف 56 پر آؤٹ ہو گئی جس میں کرن مقصود سب سے زیادہ اسکور کرنے میں کامیاب رہیں۔ 
ڈنمارک کے خلاف 13 رنز دے کر 2 وکٹیں حاصل کیں جو اب تک ون ڈے کرکٹ میں ان کی بہترین باؤلنگ ہے۔ 
1998 میں اپنے پہلے ٹیسٹ میچ میں پہلی اننگز میں 76 رنز اسکو کیے جو  ٹیم میں سب سے زیادہ اسکور تھا، پاکستان یہ میچ 309 رنز سے ہار گیا۔   انہوں نے سیریز کے واحد ٹیسٹ میں 242 اسکور بنائے جو خواتین ٹیسٹ اننگز میں کسی اوپنر کا سب سے بڑا اسکور ہے۔   اپنے کیریئر کی بہترین ٹیسٹ باؤلنگ بھی تیسری اننگز میں کی جب 41 رنز دے کر 2 وکٹیں حاصل کیں۔

مزید دیکھیں 
 خواتین کی کرکٹ
 خواتین کی ٹیسٹ کرکٹ
 پاکستان قومی خواتین کرکٹ ٹیم
 پاکستانی خواتین ٹیسٹ کرکٹ کھلاڑیوں کی فہرست
 خواتین ایک روزہ بین الاقوامی
 فہرست پاکستان خواتین ایک روزہ کرکٹ کھلاڑی
 خواتین کی ٹیسٹ کرکٹ میں سنچریوں کی فہرست

حوالہ جات 

 
1978ء کی پیدائشیں
بقید حیات شخصیات
بلوچ شخصیات
پاکستان کی خواتین ایک روزہ کرکٹ کھلاڑی
پاکستان کی خواتین ٹیسٹ کرکٹ کھلاڑی
ضلع جیکب آباد کی شخصیات
کراچی خواتین کرکٹ ٹیم کی کھلاڑی
Short description is different from Wikidata